পরে মঙ্গলবার দুপুরের কিছু আগে আটককৃতদের দেয়া তথ্যের ভিত্তিতে একই বাসা থেকে জেলা জিম্মাদার গোলাম মোস্তফার  স্ত্রী রেবেকা সুলতানা (২৬) ও হাফেজ ইদ্রিস আলীর স্ত্রী আকলিমা বেগম (২২), হাফেজ ইদ্রিস আলীর ছেলে আনাস (৪) ও মেয়ে আমিনা (২) ও গোলাম মোস্তফার একমাত্র মেয়ে মাইমুনা (২) কে আটক করে পুলিশ। আটকের ব্যাপারে জেলা জিম্মাদার গোলাম মোস্তফা বলেন, আমরা কোন অন্যায় কাজের সঙ্গে জড়িত নাই। আমরা শুধু মানুষকে রাসুল সাঃ ও তার কালেমার দাওয়াত দিয়ে থাকি, পাশাপাশি জীবিকা নির্বাহের জন্য হার্ডওয়্যার, ষ্টেশনারী, স্যানেটারী সামগ্রী ও তালা চাবি বিক্রি করি। আমাদের কোন রাজনৈতিক উদ্দেশ্য নাই।